OpenLLM-France/wikimedia huggingface dataset:
# Hivernacles reials de Laeken

Els hivernacles reials de Laeken (en neerlandès: Koninklijke Serres van Laken i en francès: Serres Royales de Laeken) són una meravella arquitectural composta de metall i de vidre, realitzats per Alphonse Balat al parc adjacent al castell reial de Laeken per iniciativa de Leopold II.
Els hivernacles reials de Laeken es compten entre els principals monuments del segle xix a Bèlgica. Han estat completament edificats en metall i vidre, cosa que representava per a l'època una innovació espectacular com el Crystal Palace (edificat a Londres per l'arquitecte Paxton el 1851).
El 1873, l'arquitecte Alphonse Balat concep per al rei Leopold II un complex d'hivernacles en relació amb el castell de Laeken.
Aquest complex té l'aparença d'una ciutat de vidre implantada en un paisatge ondejat. Es caracteritza per pavellons monumentals, les cúpules de vidre i les amples galeries que recorren el terreny com carrers coberts.
Els hivernacles han inspirat sobretot la nova arquitectura belga d'aquesta època. La seva esplendor s'ha propagat, amb l'art nouveau, pel món sencer.
L'obertura al públic només una quinzena de dies l'any, sempre al mateix període, és l'ocasió de descobrir un dels monuments més destacables del patrimoni belga i d'admirar-hi les col·leccions de plantes i de flors exòtiques, de les quals algunes han estat portades de les expedicions al Congo per a Leopold II.

## Bibliografia

* E. Goedleven, Les Serres Royales de Laeken, Duculot, Inbel, Bruxelles, 1988.
# Harry Gibson (ciclista)

Harry Gibson va ser un ciclista canadenc. Del seu palmarès destaca el Campionat del món de mig fons de 1899.

## Palmarès

* 1899
** Campió del món de mig fons

## Enllaços externs

* Fitxa a sitiodeciclismo.net
* Fitxa a cyclebase.nl
* Fitxa a museociclismo.it
# Height of the Wave

Height of the Wave (coreà: 파고) és una pel·lícula dramàtica sud-coreana del 2019 dirigida per Park Jung-bum.
Es va emetre per primera vegada com a fragment de la sèrie de televisió de TVN Drama Stage. Es va projectar en format cinematogràfic per primera vegada al 20è Festival Internacional de Cinema de Jeonju, concretament el 3 de maig del 2019. Tanmateix, va estrenar-se internacionalment l'agost del mateix any al 72è Festival de Cinema de Locarno, on va guanyar el Premi Especial del Jurat a la secció de Competició Internacional.

## Argument

Just divorciada, l'oficial de policia Yeon-soo és enviada a una illa amb la seva filla. Quan és testimoni de l'estranya relació entre l'orfe Ye-eun i els treballadors de la comunitat hermètica de l'illa, l'aterra.

## Repartiment

* Lee Seung-yeon com a Yeon-soo
* Lee Yeon com a Ye-eun
* Choi Eun-seo
* Park Yeong-deok
* Shin Yeon-sik
* Park Jung-bum
* Ryu Hae-joon com a Seong-dae

## Premis i nominacions

| Any | Premi | Categoria | Receptor(s) | Resultat | Ref. |
| 2019 | Festival Internacional de Cinema de Locarno | Premi especial del jurat | Altura de l'Ona | Guanyador | |

## Referències

* ↑ «Korean Drama "Drama Stage - Waves of Change"». Hancinema, 02-02-2019. [Consulta: 23 juliol 2019].
* 1 2 «Height of the Wave (2019)». JIFF. [Consulta: 23 juliol 2019].
* ↑ Goodfellow, Melanie. «Locarno Film Festival unveils 2019 line-up». Screen International, 17-07-2019. [Consulta: 23 juliol 2019].
* 1 2 «The 72nd edition of the Locarno Film Festival closes this evening with the award winner». Locarno International Film Festival, 17-08-2019. [Consulta: 31 maig 2022].
* ↑ «Height of the Wave (2019)». Korean Film Council. [Consulta: 23 juliol 2019].
* ↑ Pierce Conran. «PARK Jung-bum Awarded Special Jury Prize at Locarno». Korean Film Council, 26-08-2019. [Consulta: 31 maig 2022].
# Hermínia de Reuss, reina de Prússia

Hermínia de Reuss, reina de Prússia (Greiz 1887 - Frankfurt de l'Oder 1947. Segona esposa del kàiser Guillem II de Prússia morí en estranyes circumstàncies.
Filla del príncep sobirà Enric XXII de Reuss-Greiz i de la princesa Ida Matilde Adelaida de Schaumburg-Lippe. Es casà en primeres núpcies amb el príncep Joan Jordi von Schoenaich-Carolath del qual nasqueren cinc fills:
La princesa conegué el seu segon marit l'any 1921 en un moment en què el kàiser havia perdut la seva primera muller, la princesa Augusta Victòria de Schleswig-Holstein-Sondenburg-Augustenburg, en què també s'havia mort el seu fill, el príncep Joaquim de Prússia i en què tan sols feia tres anys que havia hagut de partir a l'exili. La raó de la trobada a Haus Doorn s'emmarcà en l'agraïment que el kàiser volgué dispensar al fill d'Hermínia després que aquest li envié un regal d'aniversari. El kàiser invità a Hermínia i als seus fills a Haus Doorn i allà quedà impressionat per la bellesa i intel·ligència de la princesa. El kàiser i Hermínia es casaren el següent any, l'any 1922.
Políticament parlant Harmínia aviat se sentí atreta pel moviment nacionalsocialista i no dubtà ni un moment en mostrar-hi el seu ple suport. Hermínia se sentí atreta per la possibilitat que el nacionalsocialisme restaurés el tron d'Alemanya al seu espòs. Al llarg de la guerra Hermínia residí amb el seu marit a Haus Doorn fins que quedà viuda l'any 1941.
Tornada a Alemanya s'instal·là a Brandenburg d'on no pogué escapar-se de la invasió soviètica. Arrestada per les tropes soviètiques fou internada a un camp de concentració, misteriosament reaparagué a la ciutat de Frankfurt de l'Oder on morí a causa d'un atac de cor molt probablement a causa de la penúria amb què visqué els últims mesos de la seva vida. La seva mort, encara avui, està envoltada d'un gran misteri.
# Hermí

Hermí - Herminus, Ἑρμῖνος - fou un filòsof peripatètic contemporani de Demonax que va escriure comentaris sobre diverses obres d'Aristòtil. Simplici diu que fou mestre d'Alexandre d'Afrodísies. Boeci l'esmenta com a autor de diverses obres entre elles περὶ Ἑρμηνείας (tractat), Analytica i Topica.

## Referències

* ↑ Simplicius, ad Arist. de Caelo, ii. 23
# Honky Tonk Blues Bar

El Honky Tonk Blues Bar fou un bar musical que va ser el centre de la música Blues a Barcelona. El local es trobava al barri de Sants a Barcelona i era conegut com "el Temple del Blues". L'ambientació de l'espai era a l'estil dels barrilhouse americans on es tocava música blues i era decorat amb instruments i una col·lecció permanent de quadres i fotografies relacionades amb el blues.
El Honky Tonk va ser fundat l'any 1998 al barri de Sants per tres amants del blues com a resposta a la manca de locals on poder sentir música d'aquest gènere. Ben aviat el bar es va caracteritzar per ser dels únics locals on exlusivament se sentia música blues o generes semblants. Tanmateix, el que més el caracteritzava era la seva oferta setmanal de música en directe, així com de "jams sessions". Gràcies a això el Honky Tonk va esdevenir el centre de l'escena blues barcelonina i espai de trobada entre artistes i amants del blues.
Per aquests motius l'Associació del Blues de Barcelona (SBB) va atorgar al bar el Premi Big Bill Broonzy l'any 2016. L'any 2021 el Honky Tonk Blues Bar va haver de plegar després de ser expulsats del local per la immobiliaria propietaria de l'edifici a causa de l'especulació i la gentrificació. Durant els anys d'activitat es van realitzar més de vuit-cents concerts protagonitzats per dos-cents músics.

## Referències

* 1 2 https://www.elperiodico.com/es/entre-todos/participacion/adios-honky-tonk-blues-bar-11800565
* ↑ https://www.timeout.es/barcelona/es/musica-noche/honky-tonk-blues-bar
* ↑ https://www.gastronosfera.com/ca/oci/honky-tonk-blues-bar-el-temple-del-blues-de-barcelona
# Honky Tonk (desambiguació)

«Honky Tonk» té aquests significats:
Música
Cinema
* Honky Tonk (pel·lícula de 1929), un drama musical protagonitzat per Sophie Tucker
* Honky Tonk (pel·lícula de 1941), un western protagonitzat per Clark Gable i Lana Turner
* Honky Tonk (pel·lícula de 1974), un western dirigit per Don Taylor
* Honky Tonk Freeway, títol original de la pel·lícula Disbauxa a l'autopista (1981), dirigida per John Schlesinger
* Honkytonk Man, títol original de la pel·lícula L'aventurer de mitjanit (1982), dirigida i protagonitzada per Clint Eastwood
# IOC

IOC té els següents significats:
* Institut Obert de Catalunya, l'institut públic català d'ensenyament a distància
* sigles del Comitè Olímpic Internacional (COI) en anglès, usades cooficialment
* Intergovernmental Oceanographic Commission, organisme depenent de la UNESCO
* sigles del Congrés Ornitològic Internacional
# Hesiqui Taquígraf

Hesiqui Taquígraf (en llatí Hesychius Tachygraphus, en grec antic Ἡσύχιος ταχυγράφος) fou un escriptor grec que, segons Jordi Codí, va viure en temps de Constantí I el Gran a començaments del segle iv. De vegades se'l va confondre amb Hesiqui de Milet. Els seus escrits es van caracteritzar per prioritzar la velocitat sobre la bellesa, i feia ús d'abreviatures i altres mètodes de simplificació, d'on li va venir el seu nom.

## Referències

* ↑ Hesychius Tachiygraphus a: William Smith (editor), A Dictionary of Greek and Roman Biography and Mythology. Vol. II Boston: Little, Brown & Comp., 1867, p. 448
# Hurakan Condor

Hurakan Condor és una atracció de caiguda lliure situada al parc temàtic PortAventura Park; concretament a la zona de Méxic.
Aquesta atracció fa 100 metres d'alçada, tot i que la caiguda lliure en són 86. L'atracció té una capacitat màxima de 20 persones (5 mòduls de 4 seients) i 650 persones per hora. Hi ha tres mòduls en què es cau assegut: dos a 90° (mòduls 1 i 2) i un més amb la diferència que aquest s'inclina 15º (mòdul 5). En dos mòduls més es cau dret (mòduls 3 i 4); s'inclinen 15º tots dos. El temps de caiguda lliure és d'uns tres segons i s'arriba a una velocitat màxima de 115 km/h.

## Referències

* ↑ Plana Oficial de Port Aventura
* ↑ «Hurakan Condor». Arxivat de l'original el 2009-07-19. [Consulta: 13 juny 2008].

## Enllaços externs

* Vídeo d'Hurakan Condor Arxivat 2007-12-15 a Wayback Machine.
* Paper tapís d'Hurakan Condor Arxivat 2007-10-05 a Wayback Machine.
# Illa Podestá

Illa Podestá és el nom donat a una suposadament ubicada davant de la costa de Valparaíso. Va ser descoberta el 1879, pel capità Pinocchio del mercant italià Barone Podestá. Ha considerat una illa fantasma, i s'ha retirat mapes des de 1935. Algunes fonts indiquen que la mateixa illa va ser un invent d'Hereward Carrington, un ocultista nord-americà.
Va ser descrita com una petita illa ovalada amb una circumferència de tres quarts d'una milla i de 40 peus d'altura, ubicada a 870 milles nàutiques (1.390 km) a l'oest de la ciutat xilena de Valparaíso. Fins a 1935 va figurar a les cartes nàutiques dels Estats Units però va ser posteriorment retirada. Encara figura en cartes, camins i avisos als navegants de la marina xilena.
Fonts equatorianes assenyalen que el govern de Xile hauria realitzat una protesta diplomàtica després que l'Assemblea Nacional Constituent de l'Equador proclamés la seva sobirania sobre un sector de l'Antàrtida el 1967 amb base a la Teoria de la Defrontació, la protesta xilena rebutjava que l'Equador tingués projecció antàrtica argumentant que l'illa Podestá els ho impediria.
El 2020 es va estrenar un documental sobre la història de la suposada illa. La micronació de la República de l'Illa de Rino reclama l'illa com a pròpia.

## Vegeu també

* Illa fantasma
* Groclant
* Illa Buss
* Illa Pepys
* Illa Bacalao
* Utopia
* Illa Bermeja

## Referències

* 1 2 «5 islas fantasma que han desaparecido de los mapas» (en castellà), 09-02-2018. [Consulta: 7 agost 2022].
* ↑ González, Diego. «La Isla Fantasma que le quitó la Antártica al Ecuador» (en castellà), 22-02-2021. [Consulta: 7 agost 2022].
* 1 2 «Las islas fantasmas de Valparaíso» (en castellà). [Consulta: 7 agost 2022].
* 1 2 Bottazzo, Riccardo. «Rino Island: la Repubblica delle isole che non ci sono». [Consulta: 15 octubre 2022].
* ↑ «Podesta Island (2020)» (en castellà). [Consulta: 7 agost 2022].
# Illa Tortuga (Mèxic)

Isla Tortuga (illa Tortuga) és una illa del golf de Califòrnia, originada fa relativament poc en l'escala geològica pel vulcanisme associat a l'ascens del Pacífic oriental. Es troba a l'est/nord-est de la ciutat de Santa Rosalía, al municipi de Mulegé. Té una superfície de 11.374 km $^2$ (4,39 milles quadrades).
La serp Crotalus tortugensis és una espècie endèmica d'illa Tortuga. És molt abundant a l'illa i es troba a tot arreu de l'illa, llevat de la caldera del volcà.

## Referències

* ↑ INEGI: Superficie continental e insular del territorio nacional Arxivat 2011-07-22 a Wayback Machine. (castellà)

## Enllaços externs

* Crestas volcàniques de Santa Rosalia, Baixa Califòrnia Sud, Golf de Califòrnia
* «Isla Tortuga» (en anglès). The Smithsonian. Arxivat de l'original el 2008-04-24. [Consulta: 11 juny 2022].
* John Seach. «Isla Tortuga Volcano» (en anglès). Volcano Live.
# Illa Tukarak

Tukarak és una illa deshabitada del grup de les illes Belcher del grup, a la badia de Hudson. Administrativament pertany a la regió de Qikiqtaaluk de Nunavut, Canadà. Té una superfície de 349 km² i un perímetre de 174 quilòmetres. Juntament amb les illes Flaherty, Kugong i Innetalling són les quatre illes grans del grup.

## Referències

* ↑ Publications. 77. Digitized May 5, 2009. United States Hydrographic Office, 1946, p. 391.
* ↑ «The Atlas of Canada - Sea Islands», 22-01-2013. Arxivat de l'original el 2013-01-22. [Consulta: 10 abril 2024].
* ↑ «Section 15, Chart Information». pollux.nss.nima.mil. Arxivat de l'original el 2004-11-19. [Consulta: 4 agost 2009].
# Illa Unalga (illes Delarof)

Unalga (en Aleut Unalĝa) és una petita illa de les illes Delarof, un subgrup de les illes Andreanof, que formen part de les illes Aleutianes, a Alaska. Es troba al mar de Bering, al sud de l'illa de Gareloi, uns 15 km a l'oest de Kavalga. L'illa té un diàmetre de poc més d'1 km.

## Referències

* ↑ Bergsland, K. Aleut Dictionary. Fairbanks: Alaska Native Language Center, 1994.
* ↑ GNIS Feature Detail Report for: Unalga Island
# Illa Utitxi

Utitxi (en rus: Остров Утичий; Ostrov Utichy) és una petita illa de les illes Xantar, al mar d'Okhotsk. Administrativament pertany al Krai de Khabàrovsk, al Districte Federal de l'Extrem Orient de Rússia.

## Geografia

L'illa es troba entre el punt sud-oest de l'Illa Bolshoy Shantar i l'illa Ptitxi. Té una llargada de poc més d'2,5 km i una amplada màxima de mig quilòmetre.

## Història

Entre les dècades de 1850 i 1880 va ser freqüentada per baleners estatunidencs a la recerca de balenes de Groenlàndia. La van anomenar Little Stinker [pudent]. Juntament amb Ptitxi era considerada una de les illes Pudents.
L'1 d'agost de 1981 un Aeroflot Ilyushin Il-14 M es va estavellar al costat sud-oest de l'illa, morint les 11 persones que hi viatjaven.
Forma part del Pac Nacional de les illes Xantar. A l'estiu hi ha una gran colònia de Somorgollaire d'ulleres i una de més petita de Somorgollaire de Brünnich.

## Referències

* ↑ «N-53». [Consulta: 21 setembre 2019].
* ↑ Endeavor, of New Bedford, August 23, 1859, Nicholson Whaling Collection (NWC).
* ↑ E. F. Herriman, of San Francisco, September 15, 1889, Georg Blunt White Library (GBWL).
* ↑ Endeavor, of New Bedford, July 16, 1859, NWC.
* ↑ Charles W. Morgan, of New Bedford, September 5, 1866, GBWL.
* ↑ William C. Nye, of San Francisco, August 8, August 30, 1862, BL.
* ↑ Bart Gosnold, of New Bedford, September 14, 1863, GBWL.
* ↑ Aviation Safety Network Accident Description
* ↑ «Шантарские острова (национальный парк)» (en rus). [Consulta: 21 setembre 2019].
* ↑ Kondratyev, A. Y., Litvinenko, N. M., Shibaev, Y. V., Vyatkin, P. S., & Kondratyeva, L. F. (2000). "The breeding seabirds of the Russian Far East". Seabirds of the Russian Far East, 37-81.
# Huldenberg

Huldenberg és un municipi belga de la província de Brabant Flamenc a la regió de Flandes. L'1 de gener del 2014 tenia 9668 habitants. Conté els nuclis d'Huldenberg, Loonbeek, Neerijse, Ottenburg i Sint-Agatha-Rode. És regat per l'IJse que hi desemboca al Dijle al parc natural del Dode Beemde a Neerijse.

## Nuclis

| # | Nom | Extensió (km²) | Població (01/01/2006) |
| I | Huldenberg | 10,83 | 2.815 |
| II | Loonbeek | 4,56 | 1.048 |
| III | Neerijse | 10,44 | 1.742 |
| IV | Ottenburg | 6,54 | 1.993 |
| V | Sint-Agatha-Rode | 7,23 | 1.532 |
Font:Ajuntament de Huldenberg
# Incident de la kabila d'Anghera

L'incident de la Kabila d'Anyera es va produir el 10 d'agost de 1859, quan membres d'aquesta tribu del Rif, en protesta per la construcció d'un nou fortí prop de l'enclavament espanyol de Ceuta, al nord d'Àfrica, destrueixen part de les obres. Els kabilenys arrenquen de la pedra que marcava el límit del camp, l'escut d'Espanya.

## Conseqüències

Aquest incident, reportat amb indignació pel governador militar de Ceuta, es converteix en un autèntic casus belli per a Espanya, on s'engega una campanya patriòtica demanant que es declari la guerra al Marroc per tal de rentar l'ofensa a l'honor ferit.
Per a finançar la campanya militar que s'albirava, es va endegar una subscripció "popular" per tal de recaptar diners per a pagar les despeses de guerra, on, fins i tot la reina Isabel II va oferir les seves joies.
Finalment, després d'un seguit d'ultimàtums, en mig d'aquest ambient d'exaltació patriòtica, el govern del general Leopoldo O'Donnell declara la guerra al Soldà del Marroc. Espanya atacà les forces marroquines portant a terme operacions militars de certa volada que desembocaren en la batalla de Castillejos, la presa de Tetuan (1860) i la signatura dels tractats de 1860 (Tractat de Pau i d'Amistat entre Espanya i Marroc o de Wad-Ras) i 1861.
Mitjançant aquests tractats, Espanya va obtenir les següents concessions:
* Ampliació dels límits dels enclavaments espanyols al nord d'Africa de Ceuta i Melilla.
* Es concedeix a Espanya el territori de Santa Cruz de Mar Pequeña, o Sidi Ifni, per a instal·lar-hi un establiment pesquer.
* S'imposa al soldà del Marroc una indemnització de 100 milions de francs-or, garantits per l'ocupació espanyola de Tetuan.
* Compromís per part de Soldà del Marroc a signar un tractat comercial i a facilitar l'establiment diplomàtic espanyol a Fes.

## Referències

* ↑ de Alarcón, Pedro Antonio. Diario de un testigo de la guerra de África (en castellà). Impr. y Libr. de Gaspar y Roig, 1839, p.292.
* ↑ «Incident de la kabila d'Anghera». Gran Enciclopèdia Catalana. Barcelona: Grup Enciclopèdia Catalana.
# Hyperolius polli

Hyperolius polli és una espècie de granota de la família dels hiperòlids que viu a Angola i a la República Democràtica del Congo.

## Referències

* Schiøtz, A. 2004. Hyperolius polli. Llista Vermella d'Espècies Amenaçades de la UICN 2006. Consulta: 15 d'abril del 2008.
# Hyperolius pyrrhodictyon

Hyperolius pyrrhodictyon és una espècie de granota de la família dels hiperòlids que viu a Zàmbia.

## Referències

* Schiøtz, A., Channing, A. & Poynton, J.C. 2004. Hyperolius pyrrhodictyon. Llista Vermella d'Espècies Amenaçades de la UICN 2006. Consulta: 15 d'abril del 2008.
# Hyperolius quadratomaculatus

Hyperolius quadratomaculatus és una espècie de granota de la família dels hiperòlids que viu a Tanzània.
Està amenaçada d'extinció per la pèrdua del seu hàbitat natural.

## Referències

* Schiøtz, A. 2004. Hyperolius quadratomaculatus. Llista Vermella d'Espècies Amenaçades de la UICN 2006. Consulta: 15 d'abril del 2008.
# Incognito Entertainment

Incognito Entertainment (Incog Inc.) és una empresa desenvolupadora de videojocs constituïda per treballadors de SingleTrac, l'empresa ha creat títols com el Twisted Metal i Jet Moto. Incog està ubicada a Salt Lake City, i és part del grup d'estudi a Santa Monica de SCEA. L'empresa està sota el president i principal fundador Scott Campbell, amb el gran col·laborador a SingleTrac i a Incog, David Jaffe, que ocasionalment treballa com a productor o dissenyador a l'equip de producció de la SCEA.

## Videojocs creats

* Warhawk (PlayStation 3) *actualment en desenvolupament
* Calling All Cars (Playstation 3 -- PSN)
* Twisted Metal: Head-On (PlayStation Portable)
* Twisted Metal: Black (PlayStation 2)
* Twisted Metal: Black Online (PlayStation 2)
* Twisted Metal: Small Brawl (PlayStation)
* War of the Monsters (PlayStation 2)
* Downhill Domination (PlayStation 2)

## Enllaços externs

* (anglès) Lloc web oficial d'Incog Arxivat 2002-06-02 a Wayback Machine.
# Institut Arqueològic Alemany

L'Institut Arqueològic Alemany (en alemany: Deutsches Archäologisches Institut,DAI) és una de les institucions mundials líders en investigacions arqueològiques, i una "corporació científica" que depèn del Ministeri d'Afers Exteriors d'Alemanya.
Va ser fundat per Otto Magnus von Stackelberg, Theodor Panofka, i August Kestner el 1829 a Roma amb el nom de l'Instituto di corrispondenza archeologica, i des 1832 va tenir les seves oficines centrals a Berlín, i oficines a moltes altres ciutats: Madrid, Roma, Istanbul, Atenes, El Caire, Damasc, Bagdad, Teheran, Sanà. La seva Comissió Romà-Germana (Römisch-Germanische Kommission), incloïa la biblioteca més gran del món a arqueologia prehistòrica, localitzada a Frankfurt del Main, la seva Comissió d'història de l'antiguitat clàssica en Múnic, i la seva Comissió d'Arqueologia de Cultures No-Europees a Bonn. Des del 2014, Philipp von Rummel n'és el president.

## Seus mundials
### Secció euroasiàtica

Sota la direcció de Svend Hansen, subdireción a càrrec de Mayke Wagner. Berlín.
    * Seu de Teheran, Iran, sota la direcció de Barbara Helwing.
    * Seu de Peking, Xina, sota la direcció de Mayke Wagner.
    * Centre de Recerca en Ulan Bator, Mongòlia.

### Secció oriental

Sota la direcció de Ricardo Eichmann, subdirecció a càrrec de Margarete van Ess. Berlín.
    * Seu de Damasc, Síria, sota la direcció de Karin Bartl.
    * Seu de Sanà, Iemen, sota la direcció d'Iris Gerlach.
    * Seu de Bagdad, Iraq, comissariat sota la direcció de Margarete van Ess.

### Seus europees

    * Seu d'Atenes, Grècia, sota la direcció de Wolf-Dietrich Niemeier, subdirecció a càrrec de Reinhard Senff.
    * Seu d'Istanbul, Turquia, sota la direcció de Felix Pirson, subdirecció a càrrec de Martin Bachmann.
    * Seu del Caire, Egipte, sota la direcció de Stephan Seidlmayer, subdirecció a càrrec de Daniel Polz.
    * Seu de Madrid, Espanya, sota la direcció de Dirce Marzoli, subdirecció a càrrec de Thomas G. Schattner. Dona cobertura a Espanya, Portugal, Andorra i el Marroc.
       * Centre associat del DAI al IGESPAR de Lisboa. El DAI-Lisboa funcionar independentment des de 1971 fins a 1999 quan la seu va tancar i els seus projectes van ser reabsorbits per la seu de Madrid. Els seus fons bibliotecaris van passar a préstec a l'actual seu.
    * Seu de Roma, Itàlia, sota la direcció de Henner von Hesberg, subdirecció a càrrec de Klaus Stefan Freyberger.

## Referències

* ↑ «Vom Instituto di corrispondenza archeologica zum Deutschen Archäologischen Institut». www.dainst.org. Arxivat de l'original el 12 d’octubre 2015. [Consulta: 20 octubre 2015].
* ↑ «Directors de l'institut». /www.dainst.org/. Arxivat de l'original el 4 de setembre 2015. [Consulta: 20 octubre 2015].
* ↑ «Commissions, departments, branches and research facilities» (en anglès). dainst.org. Arxivat de l'original el 2015-10-24. [Consulta: 20 octubre 2015].

## Enllaços externs

* web oficial Arxivat 2015-09-07 a Wayback Machine.